# Bilag 4: Fremdriftsplan

Bilag 4 skal ivareta prosjekt- og milepælsplan for gjennomføring av innovasjonspartnerskap. I bilag 4 skal Partner beskrive følgende:

* valgt metodikk for utvikling av løsningen
* teststrategi og testplaner for innovasjonspartnerskapets fase 1 og 2
* overordnet fremdrifts- og milepælsplan for gjennomføring av innovasjonspartnerskapet
* risikovurdering av utvikling av løsningen og driftsfasen, og plan for risikohåndtering

Bilaget er delvis fylt ut av Oppdragsgiver og skal fylles ut av Partner i henhold til anvisningene i bilaget. Partner skal beskrive valgt metodikk for utvikling av løsningen. Oppdragsgiver ønsker en prosess basert på smidig utvikling og designmetodikk med fokus på brukernes behov gjennom hele utviklingsløpet.

Fase 1, som beskrevet i avtalens punkt 2.2.2 og 2.2.3, er utviklingsfasen. Utviklingen av løsningen skal skje gjennom delleveranser. Delleveranser skal bestå av én eller flere iterasjoner, også kalt utviklingssykluser eller sprinter. Delleveranser kan gjennomføres parallelt med hverandre

Utviklingen skal føre frem til en driftsklar løsning med fungerende software. En slik løsning refereres til som «endelig prototype» i avtalens kapittel 2, og beskriver altså denne løsningen før den er godkjent av Oppdragsgiver.

Fase 2 omhandler Partnerens forberedelse til Oppdragsgivers test og godkjenning av løsningen. Oppdragsgivers test og endelige godkjenning skjer i Fase 3. Fase 4 er opsjon på anskaffelse av løsningen.

Med utgangspunkt i rammene gitt under skal Partner spesifisere en overordnet fremdrifts- og milepælsplan for gjennomføring av innovasjonspartnerskapet med beskrivelse av de ulike delleveransene og delmål fra start til ferdig utviklet løsning. Partners forslag til overordnet fremdrifts- og milepælsplan skal svare ut avtalens punkt 2.1 og dette bilaget. Planen må synliggjøre de reelle datoene for den planlagte fremdriften.

Krav til medvirkning fra Oppdragsgiver i gjennomføringen av partnerskapet skal framgå av planen, men organisering av prosjektet og administrative rutiner for avtaleforholdet og samarbeidet mellom partene skal beskrives i bilag 6.

Detaljert framdriftsplan for utviklingsfasen skal etableres etter kontraktsinngåelse innenfor rammene av prosjekt og milepælsplanen, jfr. avtalens punkt 2.1.

Teststrategi og testplaner: Partneren skal beskrive hvordan testing og kvalitetssikring er planlagt gjennomført i innovasjonspartnerskapets fase 1 og 2, med henvisning til fremdriftsplan og valgt metodikk beskrevet i dette bilaget. Herunder skal Partneren beskrive krav til Oppdragsgivers deltakelse i planlagte testaktiviteter underveis i utviklingen (sprinter, delleveranser etc.). Teststrategi og -planer skal minimum omfatte følgende områder:

* Funksjons- og anvendbarhetstest
	+ Verifisering av all funksjonalitet som har et grensesnitt mot en sluttbruker
* Integrasjonstest
	+ Ende-til-ende test av dataflyt
* Informasjonssikkerhet og personvern
	+ Teknisk test av den implementerte løsningens funksjoner
* Stresstest
	+ Teknisk test av implementert løsnings håndtering av volumer, ytelse, robusthet og stabilitet under realistiske forhold

I tillegg skal Partner beskrive risikovurdering av utvikling av løsningen og driftsfasen, og plan for risikohåndtering.

**Partnerens besvarelse av valgt metodikk for utvikling av løsningen:**

*[tilbyder fyller inn som del av sitt tilbud]*

**Partnerens besvarelse overordnet fremdrifts- og milepælsplan:**

*[tilbyder fyller inn som del av sitt tilbud]*

**Partnerens besvarelse av teststrategi og testplaner:**

*[tilbyder fyller inn som del av sitt tilbud]*

**Partnerens besvarelse risikovurdering av utvikling av løsningen og driftsfasen, og plan for risikohåndtering.**

*[tilbyder fyller inn som del av sitt tilbud]*

## Punkter i avtalen som skal fylles ut eller kan endres i bilag 4

## Avtalens punkt 2.1. Forberedelser og organisering

Innovasjonspartnerskapet er planlagt gjennomført i løpet av *8* måneder, maksimalt *20* måneder. Det vil si at det skal gå maksimalt *20* måneder fra avtaleinngåelse og frem til leveransen er godkjent.

Partneren skal utarbeide en overordnet prosjekt- og milepælsplan for gjennomføring av innovasjonspartnerskapet med beskrivelse av faser og delmål. Planen skal ta utgangspunkt i de forskjellige fasene som fremkommer i avtalens punkt 2 og metode beskrevet av Partneren i bilag 2.

Partnerens besvarelse overordnet fremdrifts- og milepælsplan: *[Partner fyller inn som del av sitt tilbud]*

## Avtalens punkt 2.2.2 Gjennomføring av en Delleveranse

Utviklingsfasen (Fase 1) kan deles opp i delleveranser Oppdragsgiver og Partneren skal i fellesskap utarbeide en detaljplan som beskriver hvordan leveransen og/eller delleveransene skal gjennomføres, tidsfrister, mål og hvordan verifisering av at behov og krav som følger av bilag 1 er tilfredsstilt. Detaljplanene legges som vedlegg til dette bilaget.

**Vedlegg til bilag 4**

Vedlegg 1 - Detaljert framdriftsplan. – Legges til etter oppstart

Vedlegg 2 – Detaljplaner delleveranser – Legges til etter oppstart.